
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 149 

3 Μαίου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων του κτηρίου των 
λουτρικών εγκαταστάσεων και της χρήσης αυ¬ 
τού, που βρίσκεται στην ακτογραμμή στο Αυλάκι 
δήμου Νισύρου, φερόμενο ως ιδιοκτησία δήμου 
Νισύρου και καθορισμός ειδικών όρων, περιορι¬ 


σμών δόμησης και χρήσης αυτού». 1 

Αναγκαστική απαλλοτρίωση ακινήτων για αρχαιο¬ 
λογικούς σκοπούς επί της οδού Σάμου 58-60 και 

Αριστομένους στη Πάτρα. 2 

Τροποποίηση Χωροθέτησης Καταφυγίου Τουριστι¬ 
κών Σκαφών στον Άγιο Κήρυκο, νήσου Ικαρίας, Δ. 
Ικαρίας και παραχώρηση στον ίδιο Δήμο της χρή¬ 
σης και εκμετάλλευσής του». 3 


ΑΠΟΦΑΣΕΙ Σ 

Αριθμ. ΔΠΕ/2259 (1) 


Χαρακτηρισμός ως διατηρητέων του κτηρίου των λου¬ 
τρικών εγκαταστάσεων και της χρήσης αυτού, που 
βρίσκεται στην ακτογραμμή στο Αυλάκι δήμου Νι¬ 
σύρου, φερόμενο ως ιδιοκτησία δήμου Νισύρου και 
καθορισμός ειδικών όρων, περιορισμών δόμησης και 
χρήσης αυτού». 

Η ΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3 
του Ν. 2831/2000 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α/13-6-2000) 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ/τος 63/2005 (Α'98). 

3. Το υπ’ αριθμ. 1/86 Π.Δ. «Καθορισμός αρμοδιοτήτων 
Υπουργείου Αιγαίου»(ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού, όπως συμπλη¬ 
ρώθηκε με το 326/2000 Π.Δ. (ΦΕΚ 276/Α/13-6-2000) και 
ειδικότερα το άρθρο 2 αυτού. 


4. Το υπ’ αριθμ. 110/2001 Π.Δ. «Οργανισμός του Υπουρ¬ 
γείου Αιγαίου» (ΦΕΚ 101/Α/2001) και ειδικότερα το άρθρο 
5 αυτού όπως ισχύει. 

5. Το υπ’ αριθμ. 65/2011 Π.Δ. «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) 
Διοικητικής Μεταρρύθμισης και Ηλεκτρονικής Διακυ¬ 
βέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων Υπο¬ 
θέσεων Νήσων και Αλιείας στο Υπουργείο Ανάπτυξης 
Ανταγωνιστικότητας και Ναυτιλίας και μεταφορά στον 
Πρωθυπουργό των Γενικών Γραμματειών Ενημέρωσης 
και Επικοινωνίας και στο Υπουργείο Παιδείας, Δια βίου 
Μάθησης και θρησκευμάτων της Γ ενικής Γ ραμματείας 
Νέας Γενιάς» (ΦΕΚ ΑΊ47). 

6. Την υπ’ αριθμ. 8555/27-11-90 κοινή απόφαση των 
Υπουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που 
εξαιρούνται από τους περιορισμούς της διάταξης του 
άρθρου 81, παρ. 1 του Ν. 1892/90» (ΦΕΚ 741/Β/29-11-90). 

7. Την υπ’ αριθμ. ΔΔΟ/Φ. 101.22/8946/6-10-2011 από¬ 
φαση του Υπουργού Ανάπτυξης Ανταγωνιστικότητας 
και Ναυτιλίας «Μεταβίβαση δικαιώματος υπογραφής 
«με εντολή Υπουργού» στο Γ ενικό Γ ραμματέα Αιγαίου 
και Νησιωτικής Πολιτικής του Υπουργείου Ανάπτυξης 
Ανταγωνιστικότητας και Ναυτιλίας» (ΦΕΚ 2258/Β/11-10-11) 
και ειδικότερα το άρθρο 1 παρ. 65 αυτού. 

8. Τον φάκελο του κτηρίου των λουτρικών εγκαταστά¬ 
σεων στην ακτογραμμή στο Αυλάκι του δήμου Νισύρου, 
ο οποίος μας διαβιβάστηκε με το αρ. πρωτ. 72/6-10-2011 
απόσπασμα πρακτικού του Σ.Χ.Ο.Π της Γ.Γ.ΑΙ. & Ν.Π. της 
Περιφερειακής Ενότητας Κω και έλαβε τον αρ. πρωτ. 
9448/26-10-2011 της Γενικής Γραμματείας Αιγαίου και 
Νησιωτικής Πολιτικής. 

9. Την από 16-02-2012 αιτιολογική έκθεση του Τμήματος 
Διατηρητέων Κτηρίων της Δ/νσης Περιβάλλοντος της Γ ε¬ 
νικής Γραμματείας Αιγαίου και Νησιωτικής Πολιτικής του 
Υπουργείου Ανάπτυξης, Ανταγωνιστικότητας και Ναυτιλίας, η 
οποία κοινοποιήθηκε στον ενδιαφερόμενο δήμο Νισύρου με 
το αριθμ. πρωτ. ΔΠΕ/9448/2011/17-02-2012 έγγραφό μας. 

10. Την με αρ.πρωτ. 887/9-03-2012 απάντηση του δήμου 
Νισύρου με τη σύμφωνη γνώμη του για την προώθηση κή¬ 
ρυξης του κτηρίου του θέματος και της χρήσης αυτού ως 
διατηρητέων, που έλαβε τον αρ. πρωτ. 2259/9-03-2012 της 
Γ ενικής Γ ραμματείας Αιγαίου & Νησιωτικής Πολιτικής. 

11. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το κτήριο των λου- 
τρικών εγκαταστάσεων που βρίσκεται στην ακτογραμμή 
στο Αυλάκι του δήμου Νισύρου, φερόμενο ως ιδιοκτησία 
δήμου Νισύρου όπως σημειώνεται στο σχετικό τοπο- 
γραφικό διάγραμμα σε κλίμακα 1:100, που θεωρήθηκε 
από την Αναπληρώτρια Προϊσταμένη της Διεύθυνσης 
Περιβάλλοντος της Γενικής Γραμματείας Αιγαίου και 
Νησιωτικής Πολιτικής του Υπουργείου Ανάπτυξης, 
Ανταγωνιστικότητας και Ναυτιλίας με την αριθμ. πρωτ. 
ΔΠΕ/2259/2012 πράξη της και που συνοπτικό του αντί¬ 
γραφο δημοσιεύεται με την παρούσα απόφαση, επειδή 
λόγω θέσης και προϋφιστάμενης χρήσης είναι άρρηκτα 
συνδεδεμένο με τον ηφαιστειακό βραχώδη περιβάλλο¬ 
ντα χώρο και τις μνήμες των κατοίκων των Νικιών και 
επειδή φέρει αρχιτεκτονικά στοιχεία αντιπροσωπευτικά 
της τυπολογίας των λουτρών. 

2. Στο χαρακτηριζόμενο ως διατηρητέο κτήριο, επιτρέ¬ 
πεται πέραν της υφιστάμενης χρήσης των λουτρικών 
εγκαταστάσεων και η χρήση ως μουσειακού χώρου-εκ- 
θετηρίου εξοπλισμού και αντικειμένων που έχουν άμεση 
σχέση με τις λουτρικές εγκαταστάσεις. 

3. Στο χαρακτηριζόμενο ως διατηρητέο κτήριο, απα¬ 
γορεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών στοιχείων του και των εν 
γένει λειτουργικών και διακοσμητικών του στοιχείων. 


4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού, 
η εσωτερική διαρρύθμιση καθώς και επεμβάσεις στο 
εσωτερικό για λόγους λειτουργικούς του χαρακτηριζό¬ 
μενου ως διατηρητέου κτηρίου, εφόσον δεν αλλοιώνεται 
ο αρχιτεκτονικός του χαρακτήρας. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτήριο. Επιτρέπεται μόνο η τοποθέτηση επιγραφών πε¬ 
ριορισμένων διαστάσεων, που πληροφορούν για τυχόν 
χρήσεις των χώρων του κτηρίου. 

6. Για οποιαδήποτε οικοδομική εργασία στο εξωτερικό 
και εσωτερικό του χαρακτηριζόμενου ως διατηρητέου 
κτηρίου και στον περιβάλλοντα χώρο του, καθώς και 
για την τοποθέτηση επιγραφών απαιτείται η σύμφωνη 
γνώμη των αρμόδιων οργάνων της Γ ενικής Γ ραμματεί- 
ας Αιγαίου και Νησιωτικής Πολιτικής του Υπουργείου 
Ανάπτυξης, Ανταγωνιστικότητας και Ναυτιλίας. 

7. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 19 Μαρτίου 2012 

Με εντολή Υπουργού 
Ο Γ ενικός Γ ραμματέας 
ΔΗΜΗΤΡΗΣ ΧΑΛΚΙΩΤΗΣ 

Αριθμ. 1041019/1/1213/0010 (2) 

Αναγκαστική απαλλοτρίωση ακινήτων για αρχαιολο¬ 
γικούς σκοπούς επί της οδού Σάμου 58-60 και Αρι- 
στομένους στη Πάτρα. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ-ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/2001.Α') «Κώ¬ 
δικας Αναγκαστικών Απαλλοτριώσεων Ακινήτων», όπως 
ισχύουν. 

2. Τις διατάξεις του Ν. 3028/2002 (ΦΕΚ 153/2002 «περί 
αναγκαστικής απαλλοτρίωσης ακινήτων για την προ¬ 
στασία των αρχαιοτήτων και εν γένει της Πολιτιστικής 
Κληρονομιάς» και ιδίως του άρθρου 18 αυτού. 

3. Το ΥΠΠΟΤ/ΔΑΑΠ/Φ.105/109690//1838/9-12-2011 έγ¬ 
γραφο του Υπουργείου Πολιτισμού και Τουρισμού 
μετά των συνημμένων του, από τα οποία προκύπτει 
ότι έχουν τηρηθεί και οι προϋποθέσεις του άρθρου 3 
του Ν. 2882/01. 

4. Το ακριβές αντίγραφο αποσπάσματος της 6/5-2- 
2002 συνεδρίασης του Κεντρικού Αρχαιολογικού Συμ¬ 
βουλίου κατά την οποία γνωμοδότησε ομόφωνα υπέρ 
της έγκρισης της απαλλοτρίωσης οικοπέδου επι των 
οδών Σάμου 58-60 και Αριστομένους στον Αγιο Γεώρ- 
γιο-Λάγγουρα Πατρών. 

5. Την ΥΠΠΟΤ/ΔΑΑΠ/Φ. 105/121014/2010/ Δεκέμβριος- 
2011 βεβαίωση κάλυψης δαπάνης του Υπουργείου Πο¬ 
λιτισμού και Τουρισμού 

6. Το πδ. 110/2011 ΦΕΚ 243/Α/2011 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

7. Το π.δ. 186/2009 (ΦΕΚ213/Α72009) περί Συγχώνευσης των 
Υπουργείων Πολιτισμού και Τουριστικής & Ανάπτυξης. 

8. Το π.δ.185/09 Φ.Ε.Κ 213Α'» περί Ανασύστασης του 
Υπουργείου Οικονομικών κ.λπ. 

9. Την 03357/9-4-2012 (ΦΕΚ 1082Β 79-4-2012Β') απόφα¬ 
ση του Πρωθυπουργού και του Υπουργού Οικονομικών 
σχετικά με καθορισμό αρμοδιοτήτων του Υφυπουργού 
Οικονομικών I. Μουρμούρα 

10. Την Δ/6Α110453/ΕΞ 2011/21-7-2011 (ΦΕΚ1670/Β 72011) 
κοινή απόφαση των Υπουργών Διοικ/κης Μεταρρύθμισης 
και Ηλεκρονικής Διακυβέρνησης και Οικονομικών,περί 
έναρξης λειτουργίας της Γενικής Γραμματείας Δημο¬ 
σίας Περιουσίας. 

11. Την αρ. 121482 (ΦΕΚ2820/τΒ7ΐ4-12-2011) απόφαση του 
Πρωθυπουργού και του Υπουργού και Τουρισμού «Ανά¬ 
θεση αρμοδιοτήτων στον Υφυπουργό Πολιτισμού και 
Τουρισμού Πέτρο - Παύλο Αλιβιζάτο», αποφασίζουμε: 

1. Κηρύσσουμε αναγκαστική απαλλοτρίωση ακινήτου, 
για αρχαιολογικούς σκοπούς και ειδικότερα για την 
προστασία συντήρηση και ανάδειξη του σημαντικού 
ταφικού μνημείου των ρωμαϊκών χρόνων έκτασης συ¬ 
νολικού εμβαδού 247,217μ 2 που βρίσκεται επί της οδού 
Σάμου 58-60 και Αριστομένους στον Αγιο Γεώργιο Λάγ- 
γουρα στην Πάτρα στο νομό Αχα'ΐας και εικονίζεται 
στο με κλίμακα 1:200, με στοιχεία Α, Β, Γ, Δ, Ε, Α, από 
Απριλίου 2006 και με Α/Α3309 κτηματολογικό διάγραμ- 
μα-πίνακα, το οποίο έχουν συντάξει οι Κ. Υφαντής και Γ. 
Γαλανοπούλου και έχει θεωρήσει ο Προϊστάμενος της 
Δ/νσης Αποτυπώσεων και Συντηρήσεων Κτιρίων του 
ΤΑΠΑ Μιχάηλ Μαυραϊδής στις 24 /05/ 2006. 

Η προβολή δικαιωμάτων κυριότητας επί της έκτασης 
που απαλλοτριώνεται περιγράφεται στον ανωτέρω κτη- 
ματολογικό πίνακα 


Η απαλλοτρίωση κηρύσσεται υπέρ του Δημοσίου και 
η δαπάνη θα βαρύνει τον ΚΑΕ 971951 του προϋπολο¬ 
γισμού ΤΑΠΑ 

2. Η απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2012 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΙΩΑΝΝΗΣ ΜΟΥΡΜΟΥΡΑΣ ΠΕΤΡΟΣ - ΠΑΥΛΟΣ ΑΛΙΒΙΖΑΤΟΣ 
-♦- 

Αριθμ. 6299 (3) 

Τροποποίηση Χωροθέτησης Καταφυγίου Τουριστικών 
Σκαφών στον Άγιο Κήρυκο, νήσου Ικαρίας, Δ. Ικαρί¬ 
ας και παραχώρηση στον ίδιο Δήμο της χρήσης και 
εκμετάλλευσής του» 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Κεφ. Γ' του Ν. 2160/93 (ΦΕΚ 118/ 
Α/19.07.93) «Δημιουργία και λειτουργία τουριστικών λι¬ 
μένων», όπως τροποποιήθηκε και ισχύει και ιδίως των 
άρθρων 31 και 34. 

2. Τις διατάξεις του άρθρου 12 του Π.Δ. 149/2005(ΦΕΚ 
211/Α/22.08.05) «Οργανισμός του Υπουργείου Τουριστικής 
Ανάπτυξης». 

3. Το Π.Δ. 186/2009 (ΦΕΚ 213/Α/07.10.09) «Συγχώνευση 
των Υπουργείων Πολιτισμού και Τουριστικής Ανάπτυ¬ 
ξης». 

4. Το ΠΔ. 15/2010(ΦΕΚ 35/Α/01.03.10) «Σύσταση Γενικής 
Γραμματείας Τουρισμού στο Υπουργείο Πολιτισμού και 
Τουρισμού». 

5. Το Π.Δ. 110/2011 (ΦΕΚ 243/Α/11.11.11) «Διορισμός Αντι¬ 
προέδρων της Κυβέρνησης, Υπουργών, Αναπληρωτών 
Υπουργών και Υφυπουργών». 

6. Την υπ’ αριθμ. 121482/14.12.2011 (ΦΕΚ 2820/Β/14.12.11) 
απόφαση Πρωθυπουργού και Υπουργού Πολιτισμού και 
Τουρισμού «Ανάθεση αρμοδιοτήτων στον Υφυπουργό 
Πολιτισμού και Τουρισμού Πέτρο Αλιβιζάτο». 

7. Το Ν. 3852/2010 (ΦΕΚ 87/Α/07.06.10) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

8. Το Ν. 3861/2010 (ΦΕΚ 112/Α/13.07.10) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

9. Το Ν. 3028/2002 (ΦΕΚ Α/153) «Για την προστασία 
των Αρχαιοτήτων και εν γένει της Πολιτιστικής Κλη¬ 
ρονομιάς». 

10. Την υπ’ αριθμ. Τ/9803/05.09.03 (Φ.Ε.Κ. 1323/Β/16.09.03) 
Κοινή απόφαση των Υπουργών Ανάπτυξης και Εμπορι¬ 
κής Ναυτιλίας περί Γενικού Κανονισμού Λειτουργίας 
Τουριστικών Λιμένων, όπως τροποποιήθηκε και ισχύει. 

11. Το Ν. 743/1977 (ΦΕΚ Α'/319)«Περί προστασίας του 
θαλασσίου περιβάλλοντος και ρυθμίσεως συναφών 
θεμάτων», όπως κωδικοποιείται σε ενιαίο κείμενο από 

το Π.Δ. 55/1998 (ΦΕΚ Α'/58) «Προστασία του θαλάσσιου 
περιβάλλοντος», την υπ’ αριθμ. 8111.1/41/09 (ΦΕΚ Β /412) 
Κ.Υ.Α. «Μέτρα και όροι για τις λιμενικές εγκαταστάσεις 
παραλαβής αποβλήτων που παράγονται στα πλοία και 
καταλοίπων φορτίων σε συμμόρφωση με τις διατάξεις 
της υπ’ αριθμ. 2007/71/ΕΚ οδηγίας. Αντικατάσταση της 
υπ’ αριθμ. 3418/07/02 (ΦΕΚ 712 Β') κοινής υπουργικής 
απόφασης «Μέτρα και όροι για τις λιμενικές εγκατα¬ 
στάσεις παραλαβής αποβλήτων που παράγονται στα 
πλοία και καταλοίπων φορτίου», των προβλεπομένων 
από τη νομοθεσία περί διάθεσης λυμάτων-αποβλήτων 
που προέρχονται από τις χερσαίες-παράκτιες εγκατα¬ 
στάσεις της περιοχής του έργου. 

12. Το Ν. 1577/1985 (Γ.Ο.Κ.), όπως τροποποιήθηκε και 
ισχύει και ιδίως τις διατάξεις που αφορούν την εξα¬ 
σφάλιση πρόσβασης και προσπελασιμότητας δημόσιων 
χώρων από άτομα με ειδικές ανάγκες. 

13. Την υπ’ αριθμ. 10/2002 Πυροσβεστική Διάταξη, όπως 
τροποποιήθηκε και ισχύει, σύμφωνα με την οποία γίνο¬ 
νται οι απαιτούμενες ενέργειες, για την έκδοση πιστο¬ 
ποιητικού πυροπροστασίας του λιμένα από την οικεία 
Πυροσβεστική Υπηρεσία. 

14. Το Ν. 3882/2010 (ΦΕΚ 166/Α/22.9.10) «Εθνική Υποδομή 
Γεωχωρικών Πληροφοριών-Εναρμόνιση με την Οδηγία 
2007/2/ΕΚ του Ευρωπαϊκού Κοινοβουλίου και του Συμ¬ 
βουλίου της 14ης Μαρτίου 2007 και άλλες διατάξεις. 
Τροποποίηση του ν.1647/1986 «Οργανισμός Κτηματολο¬ 
γίου και Χαρτογραφήσεων Ελλάδας (ΟΚΧΕ) και άλλες 
σχετικές διατάξεις (ΦΕΚ 141Α)», όπως τροποποιήθηκε 
και ισχύει. 

15. Το Ν. 4014/2011 (ΦΕΚ 209/Α/21.9.11) «Περιβαλλοντική 
αδειοδότηση έργων και δραστηριοτήτων, ρύθμιση αυ¬ 
θαιρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργεί¬ 
ου Περιβάλλοντος», όπως τροποποιήθηκε και ισχύει. 

16. Την υπ’ αριθμ. 1958/13.1.2012 απόφαση του Υπουργού 
Περ/ντος, Ενέργειας και Κλιματικής Αλλαγής για την 
«Κατάταξη δημοσίων και ιδιωτικών έργων και δραστη¬ 
ριοτήτων σε κατηγορίες και υποκατηγορίες σύμφω¬ 
να με το Αρθρο 1 παράγραφος 4 του Ν. 4014/21.9.2011 
(ΦΕΚΑ'209/2011). 

17. Την υπ’ αριθμ. 15316/21-11-2011 απόφαση του Υπουρ¬ 
γού Πολιτισμού και Τουρισμού περί συγκρότησης Επι¬ 
τροπής Τουριστικών Λιμένων, όπως τροποποιήθηκε. 

18. Την υπ’ αριθμ. 6563/31-05-2005 απόφαση του 
Υπουργού Τουριστικής Ανάπτυξης (ΦΕΚ 778Β/09-06- 
2005) «Χωροθέτηση καταφυγίου τουριστικών σκαφών 
στον Άγιο Κήρυκο Ικαρίας». 

19. Το υπ’ αριθμ. πρωτ. 858/01-02-2012 αίτημα του 
Δήμου Ικαρίας, Ν. Σάμου τροποποίησης χωροθέτησης 
καταφυγίου τουριστικών σκαφών στον Αγιο Κήρυκο ν. 
Ικαρίας. 

20. Την υπ’ αριθμ. 172/24-11-2011 απόφαση του Δ.Σ. 
Δήμου Ικαρίας με θέμα Έγκριση τροποποίησης χωρο¬ 
θέτησης καταφυγίου τουριστικών σκαφών στον Άγιο 
Κήρυκο ν. Ικαρίας ”. 

21. Το υπ’ αριθμ. πρωτ. Φ/4/3-21874/10-04-2012 έγγραφο 
του ΥΠΠΟΤ, Γ ενική Δ/νση Αρχαιοτήτων και Πολιτιστικής 
Κληρονομιάς. 

22. Το υπ’ αριθμ. πρωτ. 8221.Λ81/08/12/10-04-2012 έγ¬ 
γραφο του Υπ. Ανάπτυξης, Ανταγωνιστικότητας και 
Ναυτιλίας, Γ.Γ. Λιμένων και Λιμ. Πολιτικής, Δ/νση Λιμ 
Υποδομών. 


23. Το υπ’ αριθμ. πρωτ. Φ542/932/05/Σ.15834/15.06.2005 
έγγραφο του Γ ενικού Επιτελείου Ναυτικού Δ/νση Α2. 

24. Το υπ’ αριθμ. 245/05.04.2012 πρακτικό της Επιτρο¬ 
πής Τουριστικών Λιμένων. 

25. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την έγκριση της τροποποίησης χωροθέτησης κατα¬ 
φυγίου τουριστικών σκαφών στον Αγιο Κήρυκο, νήσου 
Ικαρίας, νομού Σάμου, Π.Ε. Ικαρίας, σύμφωνα με την 
υποβληθείσα μελέτη και τις διατάξεις του άρθρου 34 
του Ν.2160/93 όπως τροποποιήθηκε και ισχύει. Ο λιμένας, 
όπως εμφαίνεται στο συνημμένο σχέδιο με τίτλο «Τρο¬ 
ποποίηση μελέτης καταφυγίου τουριστικών σκαφών 
στον Άγιο Κήρυκο», που αποτελεί αναπόσπαστο μέρος 
της απόφασης αυτής έχει τα ακόλουθα στοιχεία-χα- 
ρακτηριστικά: 

α) Γ ενικά στοιχεία έργου 

Εμβαδόν χερσαίας ζώνης: 4.950,60 μ2. 

Εμβαδόν θαλάσσιας ζώνης: 19.031,10 μ2. 

Δυναμικότητα: 77 θέσεις ελλιμενισμού 

Κατανομή θέσεων ελλιμενισμού 


Κατηγορία 

Εύρος μήκους 

Αριθμός 

σκαφών 

σκαφών (μ) 

σκαφών 

υ 

6 

23 

12 

8 

12 

13 

10 

8 

14 

12 

30 

15 

15 

4 

ΣΥΝΟΛΟ 

77 


β) Λιμενικά έργα 

• Κατασκευή προσήνεμου μώλοοΈχει κατεύθυνση 
βορειοανατολική και παράλληλα με την ακτή, με συνο¬ 
λικό μήκος 253,ΟΟμ. και βάθος έως-8,00μ. 

Στο πρώτο τμήμα του, (Θ'Κ'Λ'), μήκους 85,00μ., διαμορ¬ 
φώνεται η είσοδος του καταφυγίου καθώς και μεγάλο 
τμήμα της χερσαίας ζώνης. 

Σε συνέχεια στο δεύτερο τμήμα, (ΒΑ), μήκους 94,ΟΟμ. 
και πλάτους 5,00μ., διαμορφώνεται κρηπίδωμα από τε¬ 
χνητούς ογκολίθους. 

Και τα δύο τμήματα προστατεύονται με τοίχο από 
σκυρόδεμα και εξωτερική θωράκιση με ακρόποδα. 

Στο τελευταίο τμήμα του προσήνεμου μώλου, (ΘΐΘ2’), 
κατασκευάζεται κυματοθραύστης μήκους 85,ΟΟμ. με 
πρανές λιθορριπής, φυσικούς ογκόλιθους και ακρόπο¬ 
δα. Το ακρομόλιο έχει ημικυκλικό σχήμα και κατεύθυνση 
προς βορρά. 

• Διαμόρφωση κρηπιδωμάτων λιμενολεκάνης: Στο 
εσωτερικό του λιμένα σχηματίζονται δύο λιμενολεκά- 
νες. 

Η βόρεια λιμενολεκάνη, (ΕΖΗΘΓΙΚΛΜΝΞ), περιορίζεται 
δυτικά με μώλο (ΖΗ), μήκους 9,00μ., κρηπίδωμα (ΗΘ), 
μήκους 8,50μ. το οποίο και καταλήγει στη διαμόρφωση 
ράμπας ανέλκυσης-καθέλκυσης σκαφών. Στη συνέχεια 

διαμορφώνονται τα κρηπιδώματα (ΙΚ), μήκους 14,00μ. 
και (ΚΛ), μήκους 60,00μ. 

Βορειανατολικά προστατεύεται με δύο μώλους σχε¬ 
δόν κάθετα μεταξύ τους. Ο πρώτος μώλος (ΛΜ), μήκους 
26,00μ. μικτής διατομής, εσωτερικά κατασκευάζεται με 
κατακόρυψα μέτωπα από τεχνητούς ογκολίθους και 
εξωτερικά προστατεύεται με πρανές λιθορριπής. Στο 
μέσο περίπου του μήκους του, κατασκευάζεται αγωγός 
ανανέωσης υδάτων. 

Ο δεύτερος μώλος (ΜΝ), μήκους 34,00μ., έχει κατακό- 
ρυφα μέτωπα από τεχνητούς ογκολίθους. 

Η νότια λιμενολεκάνη, (ΕΔΓΒΑΘΤΘ2’Θ2Θ10Ξ), περικλεί¬ 
εται από τα κρηπιδώματα, (ΕΔΓ), μήκους 35,00μ., (ΓΒ), 
μήκους 38,00μ. και καταλήγει στο εσωτερικό κρηπίδωμα 
του προσήνεμου μώλου (ΒΑ), μήκους 94,00μ. 

•Έργα προστασίας εισόδου λιμένα: Στον ύφαλο σχη¬ 
ματισμό που υπάρχει στην είσοδο του λιμένα στη θέση 
(Θ2Θ3Θ4), διαμορφώνεται έργο προστασίας της λιμε- 
νολεκάνης, για την απομείωση των κυμάτων. 

γ)Έργα χερσαίας ζώνης-Εξυπηρετήσεις-Παροχές 

• Η χερσαία ζώνη διαμορφώνεται με επιχώσεις και 
διάστρωση με σταμπωτό σκυρόδεμα σε απομίμηση 
πλακόστρωτου. 

• Κατασκευάζεται κτίριο, συνολικού εμβαδού 100 μ2 
για τη στέγαση των υπηρεσιών διοίκησης του λιμένα, 
καθώς και των υπηρεσιών εξυπηρέτησης των χρηστών 
του καταφυγίου (γραφείο, χώροι υγιεινής, αποθήκη για 
τα υλικά απορρύπανσης και σωστικών μέσων κ.α.). 

• Διαμορφώνεται ράμπα ανέλκυσης - καθέλκυσης για 
την εξυπηρέτηση των σκαφών. 

• Πλήρες σύστημα πυρασφάλειας με δεξαμενή νερού 
και υποσταθμό. 

• Η/Μ εγκαταστάσεις που περιλαμβάνουν ηλεκτρο- 
φωτισμό των κοινόχρηστων χώρων, ηλεκτροδότηση και 
τηλεφωνοδότηση των σκαφών. 

• ΡίΙΙαΓδ για παροχές νερού και ηλεκτρικού ρεύματος, 
πυροσβεστικές φωλιές. 

• Ειδική δεξαμενή για τη συγκέντρωση των χρησιμο¬ 
ποιημένων μηχανέλαιων των σκαφών. 

• Προσκρουστήρες, δέστρες και ανοξείδωτοι κρίκοι, 
που τοποθετούνται σε κατάλληλες θέσεις. 

• Χώρος στάθμευσης αυτοκινήτων και χώρος εναπό¬ 
θεσης σκαφών στη χερσαία ζώνη του λιμένα. 

2. Την παραχώρηση στο Δήμο Ικαρίας-ο οποίος εφεξής 
λογίζεται φορέας διαχείρισης του τουριστικού λιμένα- 
έναντι ανταλλάγματος της χρήσης και εκμετάλλευσης 
της θαλάσσιας και χερσαίας ζώνης του χωροθετού- 
μενου με την απόφαση αυτή καταφυγίου τουριστικών 
σκαφών. 

3. Τη σύναψη-μεταξύ αφ’ ενός του Ελληνικού Δημο¬ 
σίου εκπροσωπουμένου από τον Υφυπουργό Πολιτι¬ 
σμού & Τουρισμού και αφ’ ετέρου του Δήμου Ικαρίας 
-σύμβασης παραχώρησης, με την οποία ρυθμίζονται και 
συνομολογούνται τα επιμέρους ζητήματα της χρήσης 
και λειτουργίας του πιο πάνω καταφυγίου τουριστικών 
σκαφών και τα απορρέοντα από αυτήν δικαιώματα και 
υποχρεώσεις των συμβαλλομένων μερών. Η πιο πάνω 
σύμβαση συνάπτεται μέσα σε διάστημα έξι (6) μηνών 
από την δημοσίευση της απόφασης αυτής. Παράλειψη 
σύναψης της σύμβασης για οιονδήποτε λόγο επάγεται 
αναπομπή του θέματος στην Επιτροπή Τουριστικών Λι¬ 
μένων του άρθρου 30 του Ν. 2160/1993 με το ερώτημα 
της άρσης της εγκεκριμένης χωροθέτησης. 


4. Η παραχώρηση της χρήσης και εκμετάλλευσης του 
καταφυγίου τουριστικών σκαφών στον Αγιο Κήρυκο νή¬ 
σου Ικαρίας, έχει διάρκεια τριάντα τριών (33) ετών και η 
ισχύς της αρχίζει από την σύναψη της σχετικής σύμβασης 
της ως άνω παραγράφου 3 της απόφασης αυτής. 

5. Η διάρκεια της παραχώρησης είναι δυνατό να παρα- 
ταθεί μόνο εάν αυτό συμφωνηθεί συμβατικά μεταξύ του 
Ελληνικού Δημοσίου και του Δήμου Ικαρίας, πριν από 
την λήξη της-αρχικά καθορισμένης στην παράγραφο 4 
της απόφασης αυτής-διάρκειας παραχώρησης. 

6. Την υποχρέωση του φορέα διαχείρισης του τουρι¬ 
στικού λιμένα να: 

α) Λαμβάνει όλες τις απαιτούμενες άδειες και εγκρί¬ 
σεις που αφορούν στην εκτέλεση του έργου από τις 
κατά νόμο αρμόδιες Υπηρεσίες. 

β)Έχει την ευθύνη εφοδιασμού του λιμένα με όλα τα 
απαραίτητα τεχνικά μέσα και εξοπλισμό αντιμετώπισης 
έκτακτων περιστατικών ρύπανσης της θάλασσας από 
πετρελαιοειδή που υποδεικνύονται από την οικεία Λιμε¬ 
νική Αρχή και εφαρμογής των σχετικού σχεδιασμού. 

γ) Λαμβάνει όλα τα απαραίτητα μέτρα κατά την εκτέ¬ 
λεση των εργασιών και τη λειτουργία των έργων, ώστε 
να αποφευχθεί κίνδυνος πρόκλησης ατυχήματος στους 
χερσαίους και θαλάσσιους χώρους. 

δ) Έχει την ευθύνη της φωτοσήμανσης των έργων 
σύμφωνα με τα σχέδια και τις οδηγίες της Υπηρεσίας 
Φάρων του Πολεμικού Ναυτικού, βάσει του Ν. 1629/51 
«Περί Φάρων», τόσο κατά τη διάρκεια κατασκευής τους 
όσο και μετά το πέρας αυτής. 

ε) Μεριμνά ώστε τα βυθοκορήματα από τις εκσκαφές, 
εφόσον δεν εναποτεθούν σε κατάλληλο προς τούτο 
χώρο στην ξηρά, να διασκορπισθούν σε βάθη μεγαλύ¬ 
τερα των πενήντα (-50) μέτρων, η ισοβαθής των οποί¬ 
ων διέρχεται ένα (1) ναυτικό μίλι Νοτιοανατολικά της 
θέσεως εκτελέσεως των έργων. 

στ) Εξασφαλίσει ότι τα βάθη στα πρόσγεια του λιμένα 
θα είναι μεγαλύτερα από εκείνα στο εσωτερικό της 
λιμενολεκάνης αυτού. 

ζ) Προβλέψει την κατασκευή έργων υποδομής υπο- 
νομεύσεως σύμφωνα με μελέτη που θα εκπονηθεί από 
τις Τεχνικές Υπηρεσίες του ΓΕΝ μετά την υποβολή της 
οριστικής μελέτης. 

η) Ενημερώσει την Υδρογραφική Υπηρεσία για την 
ημερομηνία έναρξης των εργασιών και το προβλεπό- 
μενο πέρας τους, προκειμένου αυτή να προβεί στην 
έκδοση των σχετικών προαγγελιών για την ενημέρωση 
των ναυτιλλομένων. 

θ) Υποβάλει στην Υδρογραφική Υπηρεσία λεπτομερή 
οριζοντιογραφία και ακριβές βυθομετρικό διάγραμμα 
του λιμένα, προκειμένου αυτή να προβεί στην ενημέ¬ 
ρωση των αντιστοίχων ΧΈΈ. και λοιπών ναυτιλιακών 
βοηθημάτων. 

ι) Να εξασφαλίζει τρόπο για τη συλλογή των απορριμ¬ 
μάτων, των βιολογικών και των ελαιωδών καταλοίπων. 

Κατά τα λοιπά, ισχύει η υπ’ αριθμ. 6563/31-05-2005 
απόφαση του Υπουργού Τουριστικής Ανάπτυξης, (ΦΕΚ 
778Β/09-06-2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2012 

Ο ΥΦΥΠΟΥΡΓΟΣ 

ΠΕΤΡΟΣ - ΠΑΥΛΟΣ ΑΛΙΒΙΖΑΤΟΣ 




Θ9,Θ10,Θ1Ι,Θ’,Γ'Λ',Μ’,Β- 19.031,10 ιη2 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΟ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΙ^Ο 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 1 500 14903051 20008 * - 



















































































